Ksenija Balta

**Ksenija Balta** (sündinud 1. novembril 1986 Minskis) on Eesti kergejõustiklane. Tema põhialaks oli algul seitsmevõistlus, hiljem kaugushüpe.

Ta on õppinud Turba Keskkoolis ja lõpetanud 2006. aastal Audentese Spordigümnaasiumi.

Ta alustas kergejõustikutreeninguid Ester Legonkovi juhendamisel. Hiljem on tema treenerid olnud Jaan Pelmas, Juhan Toimet, Remigija Nazarovienė ja Andrei Nazarov. 

Ksenia Balta tegutseb aastast 2023 Audentese Spordiklubis treenerina.

## Saavutused
### Tippvõistlustlustel
#### [[Olümpiamängud]]el
* 2016  Rio de Janeiros
** 6. koht kaugushüppes **6.79**

#### [[Maailmameistrivõistlused kergejõustikus|Maailmameistrivõistlustel]]
* 2009  Berliinis
** 8. koht kaugushüppes **6.62**

#### [[Kergejõustiku sisemaailmameistrivõistlused|Kergejõustiku sisemaailmameistrivõistlustel]]
* 2010  Dohas
** 4. koht kaugushüppes **6.63**
*2016  Portlandis
** 7. koht kaugushüppes **6.60**
* 2018  Birminghamis
** 8. koht kaugushüppes **6.57**

#### [[Euroopa meistrivõistlused kergejõustikus|Euroopa meistrivõistlustel kergejõustikus]]
* 2016  Amsterdamis
** 4. koht kaugushüppes **6.65**
* 2018  Berliinis
** 6. koht kaugushüppes **6.49**

#### [[Euroopa sisemeistrivõistlused kergejõustikus|Euroopa sisemeistrivõistlustel]]
* 2009  Torinos
**  **Euroopa sisemeister** kaugushüppes **6.87**
* 2017  Belgradis
** 5. koht kaugushüppes **6.79**

#### [[Euroopa U20 meistrivõistlused kergejõustikus|Euroopa juunioride meistrivõistlustel]]
* 2005  Kaunases
**  pronksmedal seitsmevõistluses **5747**

#### [[Eesti meistrivõistlused kergejõustikus|Eesti meistrivõistlustel]]
* Balta on tulnud aastatel 2005–2021 22 korda Eesti meistriks: 6 korda 100 m jooksus, 5 korda kaugushüppes, 2 korda 200 m jooksus ja 1 korra seitsmevõistluses ning sisemeistrivõistlustel 5 korda kaugushüppes ja 3 korda 60 m jooksus.

### Eesti rekordid
2024. aasta 1. oktoobri seisuga oli Ksenija Balta nimel neli kehtivat Eesti rekordit:
* 100 m jooks– 11,35 (2014) (rekordit kordas 2025. aastal Ann Marii Kivikas)
* 200 m jooks – 23,05 (2006) (rekordi ületas 2025. aastal Ann Marii Kivikas tulemusega 23,04)
* kaugushüpe (hallis) – 6.87 (2009)
* kaugushüpe (väljas) – 6.87 (2010)

#### Rekordite püstitamine
Balta on Eesti rekordit parandanud aastatel 2006–2014 4 korral 100 m jooksus (11,53; 11,47; 11,42; 11,35), 3 korral 4 x 100 m jooksus (45,42; 44,75; 44,71), 2 korral kaugushüppes (6.80; 6.87) ning 1 korra 200 m jooksus (23,05). Püstitanud aastatel 2008–2016 3 korral kaugushüppes (6.70; 6.75; 6.87), 2 korral 60 m tõkkejooksus (8,19; 8,16) ning 1 korral 50 m jooksus (6,35) tipptulemuse ja 60 m jooksus (7,29) Eesti siserekordi.

2006. aasta juulis Prantsusmaal Arles'is toimunud Euroopa superliigas jooksis ta 200 meetri jooksu Eesti rekordiks **23.05**.

2006. aasta Euroopa meistrivõistlustel Göteborgis jooksis ta 100 meetri jooksus uueks Eesti rekordiks **11.47**. 

2006. aasta augustis Tallinnas toimunud rahvusvahelisel kergejõustikuvõistlusel hüppas Ksenija uueks Eesti rekordiks kaugushüppes **6.80**.

2008. aasta 28. veebruaril püstitas ta 50 meetri jooksus Eesti siserekordi ajaga **6.35**.

2009. aasta kergejõustiku Kuldliiga talvisel finaaletapil püstitas ta kaugushüppes uue Eesti siserekordi, hüpates **6.70**. Senine Eesti siserekord 6.61 kuulus 1986. aastast Anu Kaljurannale.

2009. aasta märtsis Torino sisekergejõustiku Euroopa meistrivõistluste avapäeval parandas Ksenija Balta Kuldliiga talvisel finaaletapil hüpatud Eesti siserekordi, hüpates kaugushüppes uueks rekordiks **6.75**. Lõppvõistlusel ületas ta selle tulemuse ning tuli Euroopa meistriks uue Eesti siserekordiga **6.87**. 

2010. aasta jaanuaris Kuldliiga avaetapil Lasnamäe kergejõustikuhallis püstitas Balta 60 meetri tõkkejooksu eeljooksus Eesti rekordi **8.19** ja finaalis parandas seda, lõpptulemuseks jäi **8.16**. Tema eelmine isiklik rekord 60 meetri tõkkejooksus oli 8.30, mille ta püstitas 21. jaanuaril 2009 Tartus kergejõustiku kuldliiga võistlustel.

2010. aasta augustis ERGO maailmamängudel hüppas Ksenija uueks Eesti rekordiks kaugushüppes **6.87**

2014. aasta 15. juunil parandas Ksenija Balta Gustav Sule mälestusvõislustel Tartus 100 meetri Eesti rekordit, saades kirja aja **11,35**.

### Isiklikud rekordid
Tema isiklik rekord seitsmevõistluses on **6180** punkti. Selle tulemusega on ta Eesti kõigi aegade tabelis Pippi Lotta Enoki (6285), Grit Šadeiko (6280) ja Larissa Netšeporuki (6215) järel neljandal kohal.

Ksenija Balta isiklik rekord 60 meetri jooksus on **7.29**, millega ta on Eesti kõigi aegade edetabelis Õilme Võro (7,24) järel teisel kohal (koos Ann Marii Kivikasega).

#### Välisrekordid

#### Siserekordid

## Tunnustus
* 2009 – aasta naissportlane
* 2006 – aasta naiskergejõustiklane
* 2009 – aasta naiskergejõustiklane
* 2010 – aasta naiskergejõustiklane
* 2010 – Eesti Vabariigi spordipreemia (kuldmedali võitmise eest kaugushüppes 2009. aastal Euroopa sisemeistrivõistlustel kergejõustikus)
* 2016 – aasta naissportlane
* 2016 – aasta naiskergejõustiklane
* 2017 – aasta naiskergejõustiklane
* 2017 – Eesti Vabariigi spordipreemia (eduka esinemise eest Euroopa meistrivõistlustel ja Rio de Janeiro olümpiamängudel 2016. aastal)
* 2018 – aasta naiskergejõustiklane
* 2024 – 2024. aasta Pariisi olümpiamängude eel tõrvikukandja

## Poliitiline tegevus
2009. aastal astus Balta Eesti Keskerakonda. 2009. aasta kohaliku omavalitsuse volikogude valimistel kandideeris ta Tallinna Linnavolikokku ja sai 169 häält. Novembris 2009 sai temast Tallinna Linnavolikogu liige. Augustis 2011 lahkus ta linnavolikogust. Veebruaris 2012 astus Balta Keskerakonnast välja.

## Isiklikku
Treener Andrei Nazarov on ühtlasi olnud pikka aega Ksenija Balta elukaaslane, nad abiellusid 29. septembril 2018. 2022. aastal sündis neil tütar Kira.

## Viited

## Kirjandus
*Deivil Tserp. Eesti kergejõustiku kullakamber. Tallinn, 2010, lk 352–361.

## Välislingid
*
* 
* Balta ja Raja püstitasid isiklikud rekordid, Postimees, 21. jaanuar 2009
* Ksenija Balta: mu võidurõõm on piiritu! Hea, et teisigi rõõmustasin! Sportnet.ee 9. märts 2009
* Andrus Nilk, "Ksenija Balta: unistasin olla Eesti parim, nüüd vist olengi", Eesti Päevaleht, 7. detsember 2009
* Ksenija Balta: olen teinud sporti inimvõimete piiril. menu.err.ee, 22. juuli 2024
* Piret Kooli, "Ksenija Balta: Vähemalt ühed mängus tahaksin veel kaasa teha, kasvõi treenerina" 14. juuli 2024, Vikerraadio.
* Ksenija Balta kuulutas sportlaskarjääri lõppenuks. sport.err.ee, 25. september 2024
* Piret Kooli. Ksenija Balta abikaasa Andreist: kui olin noor, tuli hetki, kus ta tegi kõvemat häält, aga ta ei läinud isiklikuks 16. märts 2026, Eesti Naine taskuhääling